Document ID: 32008D0654

KOMMISSIONENS BESLUTNING
af 24. juli 2008
om retningslinjer for medlemsstaterne vedrørende udarbejdelse af årsrapporten om den integrerede, flerårige, nationale kontrolplan i henhold til Europa-Parlamentets og Rådets forordning (EF) nr. 882/2004
(meddelt under nummer K(2008) 3756)
(EØS-relevant tekst)
(2008/654/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 44, stk. 2, og
ud fra følgende betragtninger:
(1)
Ved forordning (EF) nr. 882/2004 er der fastsat generelle regler for den offentlige kontrol, Fællesskabet eller medlemsstaternes kompetente myndigheder gennemfører for at verificere, at foderstof- og fødevarelovgivningen samt dyresundheds- og dyrevelfærdsbestemmelserne overholdes.
(2)
I henhold til artikel 1, stk. 3, i forordning (EF) nr. 882/2004 berører forordningen ikke særlige fællesskabsbestemmelser vedrørende offentlig kontrol.
(3)
I henhold til artikel 41 i forordning (EF) nr. 882/2004 skal hver medlemsstat udarbejde en enkelt integreret, flerårig, national kontrolplan for at sikre en effektiv gennemførelse af artikel 17, stk. 2, i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (2), af dyresundheds- og dyrevelfærdsbestemmelserne samt af artikel 45 i forordning (EF) nr. 882/2004 (i det følgende benævnt »den nationale kontrolplan«).
(4)
De nationale kontrolplaner skal desuden udgøre et solidt grundlag for Fællesskabets kontrol i medlemsstaterne.
(5)
I henhold til artikel 27a i Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (3) finder artikel 41-46 i forordning (EF) nr. 882/2004 vedrørende nationale kontrolplaner, årsrapporter og fællesskabskontrol i medlemsstaterne og i tredjelande anvendelse med henblik på at sikre en effektiv gennemførelse af samme direktiv.
(6)
I henhold til artikel 43, stk. 1, litra e), i forordning (EF) nr. 882/2004 skal Kommissionen udarbejde retningslinjer, som skal tilskynde til indførelse af den bedste praksis på alle niveauer i kontrolordningerne.
(7)
I henhold til artikel 43, stk. 1, litra j), i forordning (EF) nr. 882/2004 skal Kommissionen udarbejde retningslinjer, som fastsætter, hvordan årsrapporterne, jf. forordningens artikel 44, skal opbygges, og hvilke oplysninger de skal indeholde.
(8)
I henhold til artikel 44, stk. 1, i forordning (EF) nr. 882/2004 skal medlemsstaterne forelægge Kommissionen en årsrapport om gennemførelsen af den nationale kontrolplan. Rapporten forelægges årligt, første gang et år efter iværksættelsen af den nationale kontrolplan. Det er endvidere i artikel 44, stk. 1, fastsat, hvilke oplysninger der skal fremgå af årsrapporterne.
(9)
I henhold til artikel 44, stk. 2, i forordning (EF) nr. 882/2004 skal der i informationer i årsrapporterne tages hensyn til de retningslinjer, som Kommissionen udarbejder, for at sikre, at rapporterne foreligger i en sammenhængende form. Retningslinjerne er ikke bindende, men skal give medlemsstaterne nyttig vejledning vedrørende gennemførelsen af forordningen.
(10)
I henhold til artikel 45 i forordning (EF) nr. 882/2004 skal der regelmæssigt foretages EF-audit i medlemsstaterne for at undersøge, om den offentlige kontrol er i overensstemmelse med de nationale kontrolplaner og med EF-lovgivningen.
(11)
Det er Kommissionens opgave løbende at revurdere og om nødvendigt opdatere retningslinjerne i denne beslutning, efter at den har modtaget og gennemgået medlemsstaterne årsrapporter under hensyntagen til konklusioner og henstillinger i den årsrapport, Kommissionen skal udarbejde i henhold til artikel 44, stk. 4, i forordning (EF) nr. 882/2004, og i lyset af medlemsstaternes erfaringer med gennemførelsen af forordningen.
(12)
Hvad angår retningslinjerne i denne beslutning bør der tages hensyn til Eurostats igangværende arbejde vedrørende Fællesskabets statistiske program med hensyn til udviklingen af en database for kontrol- og overvågningsaktiviteter, som omfatter diverse klassifikationssystemer, herunder harmoniserede termer og definitioner vedrørende styring af data om foder og fødevarer.
(13)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
De retningslinjer, der er omhandlet i artikel 44, stk. 2, i forordning (EF) nr. 882/2004, og som der skal tages hensyn til i årsrapporterne (i det følgende benævnt »årsrapporten«) omhandlet i samme forordnings artikel 44, stk. 1, er indeholdt i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. juli 2008.

Labels: 12
15
6